সাইকা ইশাক

সাইকা ইশাক (জন্ম ৮ অক্টোবর ১৯৯৫) একজন বাঙালি ভারতীয় মহিলা ক্রিকেটার, যিনি জাতীয় দলের পাশাপাশি ঘরোয়া ক্রিকেটে বাংলা মহিলা ক্রিকেট দল এবং মুম্বই ইন্ডিয়ান্সের হয়ে স্পিন বোলার হিসেবে খেলেন।

ক্রিকেট জীবন
ঘরোয়া ক্রিকেট
২০১৩ সালে বাংলার হয়ে ইশাকের অভিষেক হয় এবং তারপর থেকে তিনি দলের নিয়মিত সদস্য। ২০২২-এর অক্টোবরে, তিনি মহিলাদের সিনিয়র টি২০ ট্রফিতে বাংলার প্রতিনিধিত্ব করেছিলেন। পরের মাসে, তিনি মহিলা টি২০ চ্যালেঞ্জার ট্রফিতে খেলেন, যেখানে তিনি ভারত এ দলের অংশ ছিলেন।

২০২৩ সালের ফেব্রুয়ারিতে উদ্বোধনী মহিলা প্রিমিয়ার লিগের নিলামে, ইশাককে মুম্বই ইণ্ডিয়ান্স ১০ লাখে কিনেছিল।

মুম্বই ইণ্ডিয়ান্সের হয়ে তার অভিষেক মরশুমে, ইশাক টুর্নামেন্টের শীর্ষ প্রদর্শনকারীদের একজন হিসেবে আবির্ভূত হন, তিনি ৮ ম্যাচে ৫.৮ ইকোনমি রেটে ৯ উইকেট নিয়েছিলেন। তিনি ফাইনালে মুম্বই ইণ্ডিয়ান্সের জয়ে গুরুত্বপূর্ণ ভূমিকা পালন করেছিলেন, সেখানে তারা উদ্বোধনী ডব্লিউপিএল চ্যাম্পিয়ন হওয়ার জন্য দিল্লি ক্যাপিটালসের বিপক্ষে ফাইনাল ম্যাচে জিতেছিল। তিনি টুর্নামেন্টে দ্বিতীয় সর্বোচ্চ উইকেট শিকারী ছিলেন।

আন্তর্জাতিক ক্রিকেট
২০২৩ এর ডিসেম্বরে তিনি ভারতের জাতীয় দলে খেলার জন্য প্রথম ডাক পান। ২০২৩ সালের ৬ ডিসেম্বর ইংল্যান্ডের বিপক্ষে তার আন্তর্জাতিক টি২০ ক্রিকেটে অভিষেক ঘটে এরপর অস্ট্রেলিয়ার বিপক্ষে সিরিজের জন্য তিনি জাতীয় দলে সুযোগ পান।
ব্যক্তিগত জীবন
ইশাক কলকাতার একটি বস্তিতে বেড়ে ওঠেন এবং অল্প বয়সে ক্রিকেট খেলা শুরু করেন। তার বাবা, যিনি তার মাত্র ১২ বছর বয়সে মারা গিয়েছিলেন, তিনি তার জন্য একটি বড় অনুপ্রেরণা ছিলেন এবং তিনি মহিলা টি২০ চ্যালেঞ্জ-এ তার প্রদর্শন তাঁর বাবাকে উৎসর্গ করেছিলেন।
তথ্যসূত্র

বহিঃসংযোগ


 সাইকা ইশাক, মুম্বই ইন্ডিয়ান্স

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:বাংলার মহিলা ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:মুম্বই ইন্ডিয়ান্সের (ডব্লিউপিএল) ক্রিকেটার
বিষয়শ্রেণী:কলকাতার নারী ক্রীড়াবিদ
বিষয়শ্রেণী:কলকাতার ক্রীড়াবিদ
বিষয়শ্রেণী:ভারতের নারী একদিনের আন্তর্জাতিক ক্রিকেটার